FRYSLAN C-EKSAMEN

TAALREGELS

MEARKARFRAGEN

Skriuw **allinnich** it nûmer en de letter (a/b/c/d) fan it goede antwurd op jo eksamenpapier. Op dit ûnderdiel kinne 20 punten helle wurde.

1. Op basis fan hokker staveringsregel skriuwe wy yn it wurd 'fear' de letterrige *ea*

a. de haadregel fan de stavering

b. de regel fan de analogy

c. de regel fan de etymology

d. de regel fan de lykfoarmigens

2. Op basis fan hokker staveringsregel skriuwe wy yn it wurd 'kwab' de letter *b*?

a. de haadregel fan de stavering

b. de regel fan de analogy

c. de regel fan de etymology

d. de regel fan de lykfoarmigens

3. Op basis fan hokker staveringsregel skriuwe wy yn it wurd 'bern' de letter *r*?

a. de haadregel fan de stavering

b. de regel fan de analogy

c. de regel fan de etymology

d. de regel fan de lykfoarmigens

4. Hoefolle ferskillende spraakklanken (fokalen en konsonanten) hat it Frysk sa likernôch?

a. 30

b. 45

c. 60

d. 75

5. Yn hokker wurd komt einlûdferskerping foar?

a. hûn

b. kaam

c. slaad

d. slacht

6. Yn hokker wurd komt syllabisearring foar?

a. buorlju

b. katten

c. minske

d. skriuwe

7. Men mei wurden oan 'e ein fan in rigel net oeral mar ôfbrekke. Yn hokker fan de ûndersteande rychjes binne alle ôfbrekpunten korrekt mei streekjes werjûn?
a. ôf-weevje, bang-e-rik, read-ef-tich

b. ôf-weev-je, ban-ge-rik, read-eftich

c. ôf-wee-vje, ban-ge-rik, read-ef-tich

d. ôf-wee-vje, bang-erik, read-eftich

8. Lês de ûndersteande twa útspraken:

Utspraak 1: der moatte by it ôfbrekken fan in wurd altyd minimaal twa fokaaltekens fan in wurd op ien rigel stean.

Utspraak 2: by it ôfbrekken fan in wurd giet de letterkombinaasje *ch* yn syn gehiel nei de folgjende rigel ta.

a. Utspraak 1 en 2 binne beide wier.

b. Utspraak 1 en 2 binne ûnwier.

c. Utspraak 1 is wier, útspraak 2 is ûnwier.

d. Utspraak 1 is ûnwier, útspraak 2 is wier.

9. Yn hokker fan de ûndersteande gefallen binne alle efterheaksels ûnderstreke en fierder neat?

a. dûnsereskes

b. dûnsereskes

c. dûnsereskes

d. dûnsereskes

Groep I: wurdboek, fleanmasine, donkerblau

Groep II: groepke, wâldsjer, beskriuwe

10. Hokker útspraak oer de boppesteande wurden is wier?

a. De wurden fan groep I binne ôfliedings, dy fan groep II gearstallings.

b. De wurden fan groep I binne gearstallings, dy fan groep II ôfliedings.

c. De wurden fan groep I en II binne beide ôfliedings.

d. De wurden fan groep I en II binne beide gearstallings.

11. It wurd "opdrave" heart by it útsprekken as "obdrave". Hokker proses soarget dêrfoar?

a. assimilaasje fan de *p*

b. assimilaasje fan de *d*

c. syllabisearring fan de *p*

d. syllabisearring fan de *d*

Groep I: b, v, z, d, g

Groep II: ea, oa, ie, uo

12. Hokker útspraak is wier?

a. De klanken yn groep I binne stimhawwend, dy yn groep II stimleas.

b. De klanken yn groep I binne twilûden, dy yn groep II konsonanten.

c. De klanken yn groep I binne stimhawwend, dy yn groep II twilûden.

d. De klanken yn groep I binne konsonanten, dy yn groep II stimleas.

13. Hokker útspraak is wier?

a. Affiksen kinne foar of achter in wurd komme, suffiksen allinne achter in wurd.

b. Prefiksen kinne allinne foar in wurd komme, affiksen allinne achter in wurd.

c. Prefiksen kinne foar of achter in wurd komme, suffiksen allinne achter in wurd.

d. Suffiksen kinne foar of achter in wurd komme, affiksen allinne achter in wurd.

14. Hokker sin is korrekt Frysk?

a. Hoe hjit dat aardich jonkje mei syn read hier?

b. Hoe hjit dat aardige jonkje mei syn reade hier?

c. Hoe hjit dat aardige jonkje mei syn read hier?

d. Hoe hjit dat aardich jonkje mei syn reade hier?

15. Hokker útspraak oer it wurd 'saai' is korrekt?

a. 'Boeiend' is in antonym, 'ferfelend' is in synonym.

b. 'Ferfelend' is in antonym, 'sei' is in homonym.

c. 'Sei' is in antonym, 'boeiend' is in synonym.

d. 'Sei' is in synonym, 'ferfelend' is in homonym.

16. Wat fine jo yn it etymologysk wurdboek?

a. hoe't wurden brûkt wurde

b. hokker stavering offisjeel is

c. wat wurden betsjutte

d. wêr't wurden weikomme

17. Hokker fan de ûndersteande wurden is in ynternasjonalisme?

a. argewaasje

b. fleantúch

c. teory

d. wrâldferneamd

18. Fan hokker Frânsk wurd is it Fryske 'ferdivedaasje' in ferbastering?

a. divinisation (fergodliking)

b. festoyage (feestlikheid)

c. feu de cheminée (skoarstiebrân)

d. se divertir (jin fermeitsje)

19. Hokker fan de ûndersteande wurdgroepen is korrekt Frysk?

a. Har blau mûtske

b. It útliene boek

c. Rju acht bestjoer

d. Jimme nije adres

20. It wurd 'stappen' klinkt faak as 'stapm'. Hoe kin dat?

a. Der hat earst assimilaasje west en doe syllabisearring

b. Der hat earst einlûdferserping west en doe ynterferinsje.

c. Der hat earst ynterferinsje west en doe einlûdferskerping.

d. Der hat earst syllabisearring west en doe assimilaasje.

IEPEN FRAGEN

Op dit ûnderdiel kinne 50 punten helle wurde.

1. Jou fan de ûndersteande gearstallings oan hoe't se opboud binne. (5 punten)
Foarbyld: 'fleanmasine' = tiidwurd + haadwurd

a. soerkoal

b. praatsiik

c. goedkarre

d. blaumies

e. winkeldochter

2. Set yn de ûndersteande wurden streekjes op alle plakken dêr't se ôfbrutsen wurde meie: (5 punten)

a. akadeemje

b. siedzje

c. oerervje

d. ferskesjonger

e. identifisearje

3. It Frysk hat in soad lienwurden út it Frânsk dy't tige ferbastere binne. Hokker fan dy Fryske wurden wurde hjirûnder omskreaun? (12 punten)

a. In ferbastering fan 'tranquille' mei de betsjutting 'rêstich'.

b. In wurd foar 'gewoante' dat begjint mei de letter *w-* en in ferbastering foarmet fan in Frânsk wurd dat mei in *u-* begjint en ek yn it Nederlânsk wol brûkt wurdt.

c. In moaie Fryske ferbastering fan 'par force', dy't goed as oersetting fan it Hollânske 'per se' brûkt wurde kin.

d. As eat goed wurket, dan kin men sizze dat it ... docht. It wurd komt fan it Frânske wurd foar 'deugd'.

4. Neam in wurd dêr't de klank ŋ yn foarkomt. (3 punten)

5. Op grûn fan it wurdboek kin men sizze dat *stoepe* en *stûpe* net as homonimen beskôge wurde. Op grûn wêrfan kin men beide wurden wol as homonimen beskôgje? (3 punten)

6. Yn de morfology brûke wy de term 'ferbiningslûden'. Jou trije foarbylden fan Fryske ferbiningslûden. (3 punten)

7. Immen freget oan jo wêrom't *ús ferboude fabryk* gjin goed Frysk is. Skriuw jo útlis op. (9 punten)

8. Lis út wat it Fryske wurd 'mjirkes' betsjut en hoe't it ûntstien is. (2 punten)

9. Ynstee fan 'in âlde man' wurdt yn it Frysk faak 'in âldman' sein en skreaun. Hokker morfologysk regel sit dêrefter? (2 punten)

10. Lit fan de ûndersteande wurden sjen yn hokker stappen oft de gearstalling en/of ôflieding ferrûn is. (6 punten)

a. freonskiplikens

b. wurdboekskriuwer

c. sjongereskes